ร้านนี้มาเยือนไม่บ่อย นานๆ จะมีที “ปาเต๊ะ” มาไม่ยากเลยค่ะ อยู่ตรงแยกลาดพร้าว แถวๆ กับเซนต์จอห์น คะ 
ที่จอดรถค่อนข้างลำบาก เพราะต้องจอดริมถนน แนะนำให้นั่ง Taxi มา หรือ MRT ลงสถานีพหลโยธิน ออกประตูฝั่งเซ็นต์จอห์นคะ ดีที่สุด
เราว่า การตกแต่งร้าน เท่าที่เห็น เป็นพวกของสะสม อย่างแผ่นเสียง นำมาตกแต่ง  ออกแนวย้อนยุคนิดๆ เปิดเพลงเก่าๆ สไตล์พวก the beatles
เก้าอี้ก็เป็นเก้าอี้ไม้  ปูด้วยผ้าปูอย่างสวยงาม น่านั่ง 
ร้านขนาดไม่ใหญ่มาก ลูกค้าค่อนข้างเยอะ อบอุ่นดีคะ
เมนูอาหารโดยเฉลี่ยก็ราคากลางๆ นะคะ มีตั้งแต่ 100 นิดๆ ขึ้นไป 
เมนูที่ติดใจ และอยากจะแนะนำ 
“ปูนิ่มทอดกระเทียม” เนื้อปูอร่อย กรอบ จิ้มกับน้ำจิ้ม กินไปเรื่อยๆ หมดจานโดยมิรู้ตัว 
“ยำเนื้อญี่ปุ่น” เนื้อสีชมพูมาก สวยเชียว ไม่สุกมาก รสชาติอร่อยดีนะ หวานๆ กินกับซอส ก็เริ่ดไม่เบา
ราคาเฉลี่ยต่อหัวที่ไปทานกัน 3 คน ก็ตกคนละ 300 นิดๆ (ไม่รวมค่าเครื่องดื่มนะคะ) 
